Florence Nakiwala Kiyingi

Florence Nakiwala Kiyingi (née Florence Nakiwala), 'yar kasuwa ce kuma 'yar siyasa 'yar ƙasar Uganda. Ita ce mai baiwa shugaban ƙasa shawara kan harkokin matasa da yara a Uganda a halin yanzu. An naɗa ta a wannan matsayi a ranar 6 ga watan Yuni 2021. Ita ce tsohuwar ministar harkokin matasa da yara a majalisar ministocin ƙasar Uganda. An naɗa ta a wannan matsayi a ranar 6 ga watan Yuni 2016 zuwa 6 ga watan Yuni 2021  Ita kuma ita ce mataimakiyar shugabar Hukumar Kwallon Kafa ta Uganda ta uku, mace ta farko da ta riƙe wannan muƙamin a Uganda. Haka kuma ta yi aiki a matsayin shugabar kungiyar Ministocin Matasa ta Commonwealth ta zaɓi wannan matsayi a shekarar 2017.

 Tarihi da ilimi 
An haifi Florence Nakiwala a cikin shekarar 1972, a Kimanya, gundumar Masaka, 'ya ce ga marigayi Charles Ssonko da Perepetwa Najjuma, a matsayin 'ya 8th da aka haifa daga cikin zuriya mutum 12. Mahaifinta shi ne Hakimin Budu a lokacin. Ta halarci Makarantar Firamare ta Kimanya kafin a shigar da ita Kwalejin Trinity Nabbingo don karatun O-Level da A-Level. Sa’ad da take Nabbingo, an naɗa ta mai kula da tsaftar muhalli a makarantar. 

Ta yi karatu a Jami'ar Makerere, inda ta kammala karatun digiri na biyu a fannin kasuwanci. Tana da digiri na uku a fannin jagoranci daga Jami'ar CommonWealth. Yayin da take can, an zaɓe ta a kwamitin zartarwa na Nkoba Za Mbogo, kungiyar ɗaliban Baganda a jami'ar Makerere. Ta kuma kasance shugabar ɗaliban kasuwanci a kwas ɗinta. A shekararta ta farko a Makerere, ta haɗu kuma daga ƙarshe ta fara soyayya da mijinta, Deogratius Kiyingi, ɗan majalisar wakilai mai wakiltar mazaɓar Bukomansimbi ta kudu a majalisa ta 10 (2016 - 2021). Lutwama, Samuel (11 February 2014). "Family must take first place — Kiyingi". New Vision. Kampala. Retrieved 4 November 2016.

 Aiki a fannin kasuwanci 
Tun tana matashiya, har yanzu tana makarantar sakandare, ta yi balaguro zuwa Landan kuma ta shaida yadda wata cibiyar lafiya ke aiki. Wannan ya haifar mata da sha'awar mallakar ingantaccen wurin kula da lafiya lokacin da ta girma. Bayan kammala karatunta daga Makerere ta kafa Lisa Medical Center, ruƙunin asibitoci da asibitoci na gajeren lokaci a Uganda, tare da reshe a Nairobi, Kenya. Lutwama, Samuel (11 February 2014). "Family must take first place — Kiyingi". New Vision. Kampala. Retrieved 4 November 2016.

 Aiki a cikin Gwamnatin Buganda 
Ta yi ministar harkokin matasa a masarautar Buganda, tsawon shekaru biyar. Sannan ta yi ministar yawon buɗe ido a masarautar, muƙamin da ta riƙe har zuwa watan Yunin 2016. 

 Aiki a siyasar ƙasa 
A lokacin zaɓukan ƙasa na shekarar 2016, Florence Nakiwala ta tsaya takarar kujerar wakilan mata na Kampala a majalisar dokoki ta 10 (2016 - 2021). Ta yi takara a kan tikitin Jam'iyyar Democrat. Ta sha kaye a hannun shugaba mai ci, Nabilah Naggayi Sempala na jam'iyyar siyasa ta Forum for Democratic Change.  A wani mataki na ba-zata, shugaba Yoweri Museveni ya naɗa Nakiwala ƙaramar ministar matasa da yara, a ranar 6 ga watan Yuni 2016. 

 Na sirri 
Florence Nakiwala Kiyingi ta auri Deogratius Kiyingi tun a shekarar 1998. Suna cikin addinin Roman Katolika. Tare, su ne iyayen yara biyar, maza uku mata biyu. Lutwama, Samuel (11 February 2014). "Family must take first place — Kiyingi". New Vision. Kampala. Retrieved 4 November 2016. Daga ranar 6 ga watan Yuni 2016, an naɗa ta shugabar Express FC, memba na Super League na Uganda. 

 Duba kuma 

 Majalisar ministocin Uganda
 Majalisar Uganda

 Manazarta 

Rukuni:Haifaffun 1972
Rukuni:Rayayyun mutane